**KLASA:**

**URBROJ:**

**Ravnateljicama/ima osnovnih škola u RH**

**PREDMET: Državno natjecanje učenika strukovnih škola - *WorldSkills Croatia 2022.*, 10.-12. svibnja 2022. – poziv za posjet učenika i nastavnika**

* **dostavlja se**

S ciljem populariziranja strukovnog obrazovanja pod nazivom WorldSkills Croatia 2022. od 10. do 12. svibnja 2022. godine u Zagrebu, na Zagrebačkome velesajmu, održat će se, najveći događaj u obrazovanju u Hrvatskoj i najveće strukovno natjecanje u ovom dijelu Europe u organizaciji Agencije za strukovno obrazovanje i obrazovanje odraslih. Jedinstven događaj okupit će više od 360 najboljih učenika strukovnih škola iz cijele Hrvatske koji će se natjecati u više od 40 disciplina, a koje obuhvaćaju atraktivan spektar - od tradicionalnih struka, kao što su frizerstvo i kuharstvo, suvremenih poput administracije IT sustava, pomorske nautike pa do interdisciplinarnih disciplina poput robotike.

U šest paviljona, u prostoru većem od 15 000 m², tijekom tri dana natjecanja očekuju brojni posjetitelji iz cijele Hrvatske i inozemstva.

Jedna od glavnih svrha novoga modela natjecanja je promocija i popularizacija strukovnog obrazovanja te poticanje učenika osnovnih škola na upis u strukovne škole.

Stoga, ovim putem šaljemo poziv za posjet učenika i učitelja iz Vaše osnovne škole Državnom natjecanju učenika strukovnih škola - *WorldSkills Croatia 2022.*, prema sljedećem rasporedu:

* **10. svibnja – od 13:00 do 16:00 h**
* **11. svibnja – od 10:00 – do 16:00 h**
* **12. svibnja – 0d 10:00 – 13:00 h**

Ulaz je besplatan za sve posjetitelje.

Posjetom orldSkills Croatia natjecanju učenici će dobiti priliku vidjeti koje mogućnosti pruža strukovno obrazovanje, osobno se uvjeriti u atraktivnost strukovnih zanimanja i izvrsnost koju mogu dobiti u strukovnim školama te, u konačnici, vjerujemo mnogi i odabrati nastavak svoga školovanja u nekom strukovnom obrazovnom programu.

Također, samo natjecanje bit će popraćeno brojnim aktivnostima poput „Isprobaj vještinu“, gdje će učenici moći isprobati svoje vještine kroz jednostavne praktične zadatke, moći će sudjelovati u raznim radionicama koje se organiziraju u suradnji s Hrvatskim zavodom za zapošljavanje, slušati informacije o mogućnostima nastavka obrazovanja te o specifičnostima velikog broja različitih zanimanja i novim modernim tehnologijama.

Prijavu vaših učenika, kao i sve dodatne informacije i pojašnjenja možete dobiti putem elektroničke pošte worldskillscroatia@asoo.hr